Alexander

U paleo Roma pedi-lo frakti pikto (proxi anua 100 pre Kristo); qi dona u vista de regi Darius III de landa Persia a milita Iso.

### Ge-morta

10/11 Juni 323 pK

Un andro **Alexander** (u **"grandi" Alexi-andro**) es regi de landa Macedonia de anua 336 pre Kristo a morta 323 pre Kristo. An es mo maxi grandi milita duce pe de holo tem. An gene nati kron anua 356 pre Kristo a civita Pela, un arkeo arki civita de Macedonia.

Alexander es u fili de Filip II, u regi de landa Macedonia, e Olimpia, u regi fe-fili de proxi landa Epiro. Alexander habe infanti
tem, tem vide an an-parenta sti; Macedonia gene es u mega milita pote, e tem vide; an gene vikto a milita-lo de landa Balkan.

Kron eva 13, Filip dona paga ad Elada filo-sofi-pe Aristoteli, tende es un idio sko-pe de Alexander. Tem fu tri anua, Aristoteli dona ad Alexander plu sko de gramatika e literatura, e sti interese de skience, medika ra e filo-sofi; pan qi gene gravi tem po-kron bio de Alexander.

## U milita de Alexander

Tem anua 340 pre Kristo, Filip face u mega arme in landa Macedonia, e ki in landa Tracia. An lase; Alexander kon eva 16 anua habe un arki in landa Macedonia, tem an ki de la. Anti-co, tem un arme de landa Macedonia ki tele in landa Tracia, u Tracia tribu Medi; proxi a margina de nord-est landa Macedonia, akti anti krati, e es risko a landa. Alexander face un arme, sti mu ki anti plu anti-krati pe, e ko rapidi akti gene vikto supra Medi, akti rapi de forti-lo de mu, e dona a ra u neo nomina Alexandrupoli.

Alexander gene es regi de landa Macedonia anua 336 pre Kristo, kron an parenta gene cide. Un unio de pan civita de landa Elada sti; an es strategos (cefa alo maxi arki imperi-pe de arme). An akti per ci arki, tende akti u proto de landa-kresce skema de parenta. Tem anua 334 pre Kristo, an ki in Mei Asia; un imperi landa Persia pa habe. An akti u seri de milita; qi es tem deka anua. Alexander sto un arki de landa Persia per seri de strategi milita, maxi gravi bi milita de Isso e Gaugemela. An gene vikto supra Persia regi-an Darius III e holo imperi landa. An akti game a fe-fili de regi iso logi de unio de neo imperi landa de an. Un imperi landa de Alexander kron habe difusi de mari Adriatika a fluvi Indo.

Alexander sti milita anti landa India anua 326 pre Kristo, e gene vikto supra regi Poro; qi habe arki supra mero de landa Pubjab. Po-co mu gene es asocia. U landa India kron gene lisi a plu hekto regi landa. Un arme ne volu ki trans fluvi Indo, tende akti milita anti plu regi ad hetero latu. Kausa-co Alexander sti; mu ki de landa India.

Alexander lose bio in civita Babyloni anua 323 pre Kristo per ne ge-ski kausa. U toxi, cide alo febri - pan ci gene postula. Kron morta, an ankti u seri milita; qi sio sti proto plu milita in landa Arabia. Tem plu anua po morta, u seri in-landa milita sti lisi un imperi landa de an. Oligo landa gene arki de Diadoki, plu vive milita duce-pe e fili de Alexander. Mu akti milita e vikto anti alelo. U maxi mega mero es un imperi landa Seleuci.

U stori de Alexander habe plu difusi de Elada idea e glosa. An sti 20 civita; qi gene nomina akorda an nomina, maxi gravi u civita
Alexandria in landa Mizri [Egipti]. Alexander sti eko de koloni-pe de landa Macedonia; qi sti u neo Elada civiliza. Plu seqe de ci pa gene vide in imperi landa Bizantina tem centra hekto-anua 15 po Kristo, plus in tele est landa Anatolia a plu anua 1920.

Kron Alexander lose bio, an pa habe un eva simpli 32 anua. Alexander zero-kron lose vikto tem milita.